open-index/open-wikipedia-markdown huggingface dataset:
২০১৮–১৯ যুক্তরাষ্ট্র ক্রিকেট দলের সংযুক্ত আরব আমিরাত সফর

মার্কিন যুক্তরাষ্ট্র ক্রিকেট দল ২০১৯ আইসিসি বিশ্ব ক্রিকেট লিগ দ্বিতীয় বিভাগ টুর্নামেন্টের আগে দুটি টুয়েন্টি২০ আন্তর্জাতিক (টি২০আই) ম্যাচ খেলতে ২০১৯ সালের মার্চ মাসে সংযুক্ত আরব আমিরাত সফর করেছিল।  তারা ছিল প্রথম টি২০ ম্যাচ যা মার্কিন যুক্তরাষ্ট্রে খেলা হয়েছিল, এবং ২০০৪ আইসিসি চ্যাম্পিয়ন্স ট্রফির পর তাদের প্রথম পূর্ণ আন্তর্জাতিক ম্যাচ।

২৮ ফেব্রুয়ারি ২০১৯ তারিখে মার্কিন যুক্তরাষ্ট্র তাদের দলের নামকরণ করেছিল, সৌরভ নেত্রভালকর, যিনি পূর্বে ভারতের রঞ্জি ট্রফিতে মুম্বাইয়ের হয়ে দলের অধিনায়ক ছিলেন। জাভিয়ার মার্শালকেও মার্কিন যুক্তরাষ্ট্রের স্কোয়াডে রাখা হয়েছিল, আগে ওয়েস্ট ইন্ডিজ ক্রিকেট দলের হয়ে ৩৭টি আন্তর্জাতিক ম্যাচ খেলেছেন।

সংযুক্ত আরব আমিরাত তাদের নিয়মিত অধিনায়ক রোহান মুস্তাফাকে সাময়িক বরখাস্ত করার পর মোহাম্মদ নাভিদকে দলের অধিনায়ক হিসেবে ধরে রেখেছে। আহমেদ রাজা এবং রমিজ শাহজাদের সাথে মুস্তাফা দলে ফিরেছেন, যারা আগে বরখাস্ত হয়েছিলেন।

প্রথম খেলা বৃষ্টির কারণে কোনো ফলাফল না হওয়ার পর সংযুক্ত আরব আমিরাত টি২০আই সিরিজ ১–০ ব্যবধানে জিতেছিল।

টি২০আই ম্যাচের পর, মার্কিন যুক্তরাষ্ট্র বনাম সংযুক্ত আরব আমিরাত, সংযুক্ত আরব আমিরাত একাদশ দল এবং ল্যাঙ্কাশায়ার কাউন্টি ক্রিকেট ক্লাবের বিরুদ্ধে সাতটি ৫০-ওভারের ম্যাচ খেলেছিল।  শেষের ম্যাচটি ছিল দুই দলের মধ্যে প্রথম ম্যাচ। ১৯০৩ সালে ফিলাডেলফিয়ান ক্রিকেট দল ইংল্যান্ড সফরের পর থেকে ওল্ড ট্র্যাফোর্ডে খেলার পর এটিই প্রথম কোনো আমেরিকান ক্রিকেট দল ল্যাঙ্কাশায়ারে খেলেছিল। মার্কিন যুক্তরাষ্ট্র ৫০ ওভারের ৭টি ম্যাচের মধ্যে ৬টি জিতেছিল, যার মধ্যে পূর্ণ সংযুক্ত আরব আমিরাত জাতীয় দলের বিপক্ষে দুটি জয় রয়েছে।

## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

## ৫০-ওভার সিরিজ
### ১ম ম্যাচ

### ২য় ম্যাচ

### ৩য় ম্যাচ

### ৪র্থ ম্যাচ

### ৫ম ম্যাচ

### ৬ষ্ঠ ম্যাচ

### ৭ম ম্যাচ

## তথ্যসূত্র

## বহিঃসংযোগ
* ইএসপিএন ক্রিকইনফোতে সিরিজ হোম

বিষয়শ্রেণী:২০১৯-এ আমিরাতি ক্রিকেট
বিষয়শ্রেণী:২০১৯-এ মার্কিন ক্রিকেট
বিষয়শ্রেণী:২০১৮–১৯ আন্তর্জাতিক ক্রিকেট প্রতিযোগিতা
২০২০ অস্ট্রেলিয়া ক্রিকেট দলের ইংল্যান্ড সফর

অস্ট্রেলিয়া ক্রিকেট দল তিনটি একদিনের আন্তর্জাতিক ও তিনটি টুয়েন্টি২০ আন্তর্জাতিক খেলার জন্য ইংল্যান্ড সফর করে, যা সেপ্টেম্বর ২০২০-এ অনুষ্ঠিত হয়।  ওডিআই ম্যাচগুলো হবে নতুন শুরু হওয়া ২০২০-২২ আইসিসি ক্রিকেট বিশ্বকাপ সুপার লীগ প্রতিযোগিতার অংশ। মূলত, ম্যাচগুলি জুলাই ২০২০ সালের অনুষ্ঠিত হওয়ার কথা ছিল, তবে সেপ্টেম্বর ২০২০ সালের ফিরিয়ে নেওয়া হয়েছিল।
## দলীয় সদস্য

## টি২০আই সিরিজ
### ১ম টি২০আই

### ২য় টি২০আই

### ৩য় টি২০আই

## ওডিআই সিরিজ
### ১ম ওডিআই

### ২য় ওডিআই

### ৩য় ওডিআই

## তথ্যসূত্র

## বহিঃসংযোগ
* Series home at ESPN Cricinfo

বিষয়শ্রেণী:২০২০-এ ইংরেজ ক্রিকেট
বিষয়শ্রেণী:২০২০-এ অস্ট্রেলীয় ক্রিকেট
বিষয়শ্রেণী:২০২০-এ আন্তর্জাতিক ক্রিকেট প্রতিযোগিতা
বিষয়শ্রেণী:অস্ট্রেলিয়া ক্রিকেট দলের ইংল্যান্ড সফর
বিষয়শ্রেণী:কোভিড-১৯ মহামারীর কারণে স্থগিত ক্রিকেট আয়োজন
৬ষ্ঠ বাচসাস পুরস্কার

**৬ষ্ঠ বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের ষষ্ঠ আয়োজন। ১৯৭৮ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৭ জন বিজয়ীকে পুরস্কার প্রদান করা হয়। *[[ডুমুরের ফুল]]* শ্রেষ্ঠ চলচ্চিত্রসহ সর্বাধিক সাতটি বিভাগে পুরস্কার অর্জন করে।

## বিজয়ীদের তালিকা
### চলচ্চিত্র

### সাংবাদিকতা
* এস এম পারভেজ স্মৃতি পুরস্কার - ওবায়েদ উল হক ("চলচ্চিত্র সাংবাদিকতা, চলচ্চিত্র নির্মাণ, ও চলচ্চিত্র আন্দোলন")

## আরও দেখুন
* ৪র্থ জাতীয় চলচ্চিত্র পুরস্কার (বাংলাদেশ)

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:১৯৭৮-এর চলচ্চিত্র পুরস্কার
রাবেয়া আলীম

**রাবেয়া আলীম** বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২৩ থেকে নির্বাচিত জাতীয় সংসদ সদস্য।

## জন্ম ও প্রাথমিক জীবন
বেগম রাবেয়া আলীম নীলফামারী জেলার সৈয়দপুর উপজেলায় জন্মগ্রহণ করেন।

## রাজনৈতিক ও কর্মজীবন
বেগম রাবেয়া আলীম ১৯৮৯ সাল থেকে থেকে নীলফামারী জেলা মহিলা আওয়ামী লীগের সভাপতি হিসেবে দায়িত্ব পালন। তিনি সৈয়দপুর উপজেলা আ.লীগের সভাপতিও ছিলেন। তিনি একই সঙ্গে জাতীয় মহিলা সংস্থা নীলফামারীর চেয়ারম্যান ছাড়াও বাংলাদেশ রেডক্রিসেন্ট সোসাইটিসহ বিভিন্ন সামাজিক, সাংস্কৃতিক সংগঠনের সঙ্গে জড়িত রয়েছেন। তিনি একাদশ জাতীয় সংসদের সংরক্ষিত নারী আসন-২৩ থেকে নির্বাচিত জাতীয় সংসদ সদস্য নির্বাচিত হন। জাতীয় সংসদের স্পিকার ড. শিরীন শারমিন চৌধুরী ২০ ফেব্রুয়ারি ২০১৯ সালে তাকে শপথবাক্য পাঠ করান।

## পারিবারিক জীবন
রাবেয়া আলীমের স্বামী ১৯৭৩ সালের প্রথম সংসদে রংপুর-৪ আসন (বর্তমান নীলফামারী-৪) থেকে নির্বাচিত সাংসদ মরহুম মু. আলীম উদ্দিন মারা যান ২০১৫ সালে। তিনি তিন মেয়ে ও এক ছেলের জননী।

## আরও দেখুন

* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* একাদশ জাতীয় সংসদ সদস্যদের তালিকা –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:নীলফামারী জেলার রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:১৯৫০-এ জন্ম
মু. আলীম উদ্দিন

**মু. আলীম উদ্দিন** (জন্ম: ১৪ ফেব্রুয়ারি ১৯৪০- মৃত্যু: ১৮ আগস্ট ২০১৫) বাংলাদেশ আওয়ামী লীগের রাজনীতিবিদ, মুক্তিযোদ্ধা এবং রংপুর-৪ আসন (বর্তমান নীলফামারী-৪) থেকে নির্বাচিত সাবেক সংসদ সদস্য। তিনি ১৯৭৩ সালের প্রথম জাতীয় সংসদ নির্বাচনে সাংসদ নির্বাচিত হয়েছিলেন।

## জন্ম ও প্রাথমিক জীবন
মু. আলীম উদ্দিন ১৪ ফেব্রুয়ারি ১৯৪০ সালে ব্রিটিশ ভারতের বেঙ্গল প্রেসিডেন্সির (বর্তমান বাংলাদেশ) নীলফামারী জেলার সৈয়দপুর উপজেলায় জন্মগ্রহণ করেন। তার পিতা শহীদ ডাঃ বদিউজ্জামান ও মাতা আঞ্জেমা খাতুন।

## রাজনৈতিক ও কর্মজীবন
মু. আলীম উদ্দিন ১ জানুয়ারি ১৯৬৬ সালে নীলফামারী জেলা ছাত্রলীগের প্রতিষ্ঠাতা সভাপতি নির্বাচিত হন। তিনি সৈয়দপুর ছাত্রলীগেরও সভাপতি ছিলেন। ৭ মার্চ ১৯৭১ সালে রেসকোর্স ময়দানে শেখ মুজিবের দেয়া ভাষণে সরাসরি অংশগ্রহণ করেছিলেন তিনি। আলিম উদ্দিন ছয় নম্বর সেক্টর থেকে মুক্তিযুদ্ধে অংশ গ্রহণ করেন। ১২ এপ্রিল ১৯৭১ সালের  পাকসেনাদের গুলিতে নিহত হন তার পিতা ডাঃ বদিউজ্জামান। ১৯৭৩ সালে তৎকালিন রংপুর-৪ আসন (বর্তমান নীলফামারী-৪) থেকে সংসদ সদস্য নির্বাচিত হন। ১৯৭৭ সালে তিনি জাতীয় শ্রমিক লীগের কেন্দ্রীয় সভাপতি নির্বাচিত হয়ে ১৯৮৫ সাল পর্যন্ত দায়িত্ব পালন করেন। ১৯৮৬ সালে সৈয়দপুর আওয়ামী লীগের সভাপতি নির্বাচিত হয়ে ৩ বছর দায়িত্ব পালন করেন। 

## মৃত্যু
মু. আলীম উদ্দিন ১৮ আগস্ট ২০১৫ সালে হৃদরোগে আক্রান্ত হয়ে নীলফামারীর সৈয়দপুর উপজেলা শহরের নতুন বাবুপাড়া মহল্লার নিজ বাসভবনে মৃত্যুবরণ করেন। মৃত্যুকালে তার বয়স হয়েছিলো ৭৫ বছর। তিনি স্ত্রী রাবেয়া আলীম (একাদশ জাতীয় সংসদের সংরক্ষিত নারী আসন-২৩ থেকে নির্বাচিত জাতীয় সংসদ সদস্য) ও একমাত্র ছেলে ইঞ্জিনিয়ার মোঃ রাশিদুজ্জামান রাশেদ ও তিন মেয়ে সহ অসংখ্য গুণগ্রাহী রেখে গেছেন।

## আরও দেখুন

* প্রথম জাতীয় সংসদ সদস্যদের তালিকা

## তথ্যসূত্র

## বহিঃসংযোগ

* প্রথম জাতীয় সংসদ সদস্যদের তালিকা (১৯৭৩) –জাতীয় সংসদ

বিষয়শ্রেণী:১৯৪০-এ জন্ম
বিষয়শ্রেণী:২০১৫-এ মৃত্যু
বিষয়শ্রেণী:নীলফামারী জেলার রাজনীতিবিদ
বিষয়শ্রেণী:রংপুর বিভাগের ব্যক্তি
বিষয়শ্রেণী:প্রথম জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি
বিষয়শ্রেণী:বাংলাদেশ কৃষক শ্রমিক আওয়ামী লীগের রাজনীতিবিদ
তামান্না নুসরাত (বুবলী)

**তামান্না নুসরাত (বুবলী)** বাংলাদেশ আওয়ামী লীগের একজন রাজনীতিবিদ। যিনি একাদশ জাতীয় সংসদের সংরক্ষিত নারী আসন-২৪ থেকে মনোনীত জাতীয় সংসদ সদস্য ছিলেন।

## রাজনৈতিক ও কর্মজীবন
বুবলী নরসিংদী জেলা আওয়ামী লীগের মহিলা বিষয়ক সম্পাদক। তিনি একাদশ জাতীয় সংসদের সংরক্ষিত নারী আসন-২৪ থেকে আওয়ামী লীগ মনোনীত জাতীয় সংসদ সদস্য। জাতীয় সংসদের স্পিকার ড. শিরীন শারমিন চৌধুরী ২০১৯ সালের ২০ ফেব্রুয়ারি তাকে শপথবাক্য পাঠ করান।

## ব্যক্তিগত জীবন
বুবলী ১৯৮৪ সালের মার্চ মাসের ১ তারিখে নরসিংদী জেলায় জন্মগ্রহণ করেন। তার মাতার নাম আরাফাত খানম। তার স্বামী লোকমান হোসেন নরসিংদী পৌরসভার সাবেক চেয়ারম্যান ও মেয়র। জেলা আওয়ামী ছাত্র লীগের সাধারণ সম্পাদক  ও শহর আওয়ামী লীগের সাধারণ সম্পাদক ছিলেন। ২০১১ সালে লোকমান হোসেন সন্ত্রাসী হামলায় নিহত হন।

## সমালোচনা
উন্মুক্ত বিশ্ববিদ্যালয়ের অধীনে নরসিংদী সরকারি কলেজে বিএ পাস পরীক্ষায় ভাড়াটে ছাত্রী দিয়ে প্রক্সি পরীক্ষা দিতে গিয়ে ধরা পড়ে আলোচনা-সমালোচনার মুখে কলেজ কর্তৃপক্ষ তার সব পরীক্ষা বাতিল করে এবং পরীক্ষা থেকেও তাকে বহিষ্কার করা হয়। এর সূত্র ধরে ২০১৯ সালের ২২ নভেম্বর তাকে নরসিংদী জেলা আওয়ামী লীগ থেকে বহিস্কার করা হয়।

## আরও দেখুন
* একাদশ জাতীয় সংসদ সদস্যদের তালিকা

## তথ্যসূত্র

## বহিঃসংযোগ
* একাদশ জাতীয় সংসদ সদস্যদের তালিকা –জাতীয় সংসদ
* একাদশ জাতীয় সংসদের সংরক্ষিত মহিলা আসন নির্বাচন-২০১৯ এর প্রার্থীদের হলফনামা –বাংলাদেশ নির্বাচন কমিশন

বিষয়শ্রেণী:নরসিংদী জেলার রাজনীতিবিদ
বিষয়শ্রেণী:একাদশ জাতীয় সংসদ সদস্য
বিষয়শ্রেণী:বাংলাদেশ আওয়ামী লীগের রাজনীতিবিদ
বিষয়শ্রেণী:জাতীয় সংসদের মহিলা সদস্য
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর বাংলাদেশী নারী রাজনীতিবিদ
বিষয়শ্রেণী:১৯৮৪-এ জন্ম
বিষয়শ্রেণী:জাতীয় সংসদের সংরক্ষিত মহিলা আসনের সদস্য
বাংলাদেশ ডায়াবেটিক সমিতি

**বাংলাদেশ ডায়াবেটিক সমিতি** বাংলাদেশের একটি অলাভজনক চিকিৎসা সংস্থা। এটি বাংলাদেশের রাজধানী ঢাকায় অবস্থিত  অধ্যাপক একে আজাদ খান সমিতির বর্তমান সভাপতি।  এটিকে সংক্ষেপে বলা হয় বাডাস। 

## ইতিহাস
বাডাস ১৯৫৬ সালে পূর্ব পাকিস্তানে বাংলাদেশের জাতীয় অধ্যাপক মুহাম্মদ ইব্রাহিম প্রতিষ্ঠা করেছিলেন। সংগঠনটি বহির্মুখী ক্লিনিক হিসাবে সেগুন বাগিচায় শুরু হয়েছিল। ১৯৮০ সালে এটি ডায়াবেটিস রোগীদের উপর একটি বিশেষজ্ঞ গবেষণা হাসপাতাল বারডেম প্রতিষ্ঠা করে। সংস্থাটি বিশ্ব স্বাস্থ্য সংস্থার একটি আঞ্চলিক সহযোগী কেন্দ্র।  এটির ৮০ টিরও বেশি স্থানীয় কেন্দ্রের উপস্থিতি রয়েছে। এটি ডায়াবেটিস রোগীদের সম্পর্কে সচেতনতা বাড়ায় এবং চিকিৎসার পরামর্শ এবং স্ক্রিনিং সরবরাহ করে। 

## কার্যক্রম
দক্ষিণ-পূর্ব এশিয়ার ডায়াবেটিস গবেষণার জন্য ড্যাব হ'ল বিশ্ব স্বাস্থ্য সংস্থার আঞ্চলিক সহযোগী কেন্দ্র। হাসপাতালটি প্রতিদিন প্রায় ৩০০ জন বহিরাগত রোগীদের সেবা দেয়। এই সংস্থার সাথে সম্পর্কিত রয়েছে প্রায় ৩১০ জন চিকিৎসক, ১৭১ জন প্যারামেডিকস এবং ৫২৩জন নার্স। ডায়াবেটিস রোগীদের চিকিৎসায়  দক্ষ জনশক্তি তৈরির জন্য  বাংলাদেশ গবেষণা এবং পুনর্বাসন ইনস্টিটিউট প্রতিষ্ঠা করেছে। বারডেম ঢাকা বিশ্ববিদ্যালয়ের স্নাতকোত্তর অনুষদের অধীনে বিভিন্ন মেডিকেল ও স্বাস্থ্য বিজ্ঞান বিভাগে এমফিল, এমডি, পিএইচডি, এবং এমএসের মতো ডিপ্লোমা এবং ডিগ্রি অর্জনের জন্য বিশেষ স্নাতকোত্তর কোর্স পরিচালনা করে থাকে। বাডাস নিয়ন্ত্রিত বারাডেমের বাংলাদেশের জেলা পর্যায়ের ৪২ টি শাখা রয়েছে,উপজেলা পর্যায়ে বাডাস অনুমোদিত "ডায়াবেটিস সমিতি " নামে উপশাখা রয়েছে যার মাধ্যমে ডায়াবেটিসের আধুনিক চিকিৎসা ও সচেতনতা মানুষের দোরগোড়ায় পৌছে যাচ্ছে।

## তথ্যসূত্র

## বহিঃসংযোগ

বিষয়শ্রেণী:বাংলাদেশ ভিত্তিক চিকিৎসা ও স্বাস্থ্য সংগঠন
বিষয়শ্রেণী:ঢাকা ভিত্তিক সংগঠন
বিষয়শ্রেণী:১৯৫৬-এ পূর্ব পাকিস্তানে প্রতিষ্ঠিত
বরুণ মজুমদার

**বরুণ মজুমদার** (৯ সেপ্টেম্বর ১৯৪২ – ১৪ অক্টোবর ২০১৯) একজন ভারতীয় সাংবাদিক, সংবাদ পাঠক, লেখক ও শিক্ষক ছিলেন। সাহিত্য ও শিক্ষায় অবদানের জন্য তাকে ২০১১ সালে তাকে পদ্মশ্রী প্রদান করেছিল ভারত সরকার।

## জীবনী
বরুণ মজুমদার ১৯৪২ সালের ৯ সেপ্টেম্বর জন্মগ্রহণ করেন। ১৯৬৫ সালে তিনি কলকাতা বিশ্ববিদ্যালয় থেকে সাংবাদিকতায় স্নাতকোত্তর ডিগ্রি লাভ করেন।

বরুণ মজুমদার দশ বছর *[[দৈনিক বসুমতী]]* পত্রিকায় সাংবাদিকতা করেছেন। ১৯৭১ সালে মুক্তিযুদ্ধের সময় তিনি যুদ্ধকালীন প্রতিনিধি হিসেবে বাংলাদেশে কাজ করেছেন। এছাড়া তিনি আকাশবাণী কলকাতায় সাংবাদিক ও সংবাদ পাঠক হিসেবে কাজ করেছেন।

বরুণ মজুমদার শিক্ষকতা ও সাহিত্যচর্চার সাথেও যুক্ত ছিলেন। তিনি পঞ্চাশটিরও অধিক গ্রন্থ রচনা করেছেন। তিনি বাজেশিবপুর বি কে পাল ইন্সটিটিউটে শিক্ষকতা করেছেন। এছাড়া, তিনি ইন্দিরা গান্ধী রাষ্ট্রীয় মুক্ত বিশ্ববিদ্যালয় ও মেদিনীপুর কলেজের প্রভাষক ছিলেন। সাহিত্য ও শিক্ষায় অবদান রাখার জন্য তিনি ২০১১ সালে পদ্মশ্রী লাভ করেন।

বরুণ মজুমদার ২০১৯ সালের ১৪ অক্টোবর মৃত্যুবরণ করেন।

## তথ্যসূত্র

বিষয়শ্রেণী:১৯৪২-এ জন্ম
বিষয়শ্রেণী:২০১৯-এ মৃত্যু
বিষয়শ্রেণী:পদ্মশ্রী প্রাপক
বিষয়শ্রেণী:বাঙালি লেখক
বিষয়শ্রেণী:ভারতীয় লেখক
বিষয়শ্রেণী:ভারতীয় সাংবাদিক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:সাহিত্য ও শিক্ষায় পদ্মশ্রী প্রাপক
স্বরা ভাস্কর

**স্বরা ভাস্কর** ভারতের একজন অভিনেত্রী যিনি মূলত হিন্দি চলচ্চিত্র কাজ করেছেন। স্বরা মূলত বলিউডে সাপোর্টিং রোলে অভিনয়ের জন্য পরিচিত এবং কিছু ইন্ডেপেন্ডেন্ট ফিল্মে তিনি স্টারিং রোলে অভিনয় করেছেন; তিনি দুটি স্ক্রিন পুরস্কার এবং তিনবার ফিল্মফেয়ার এ্যাওয়ার্ডের জন্য মনোনয়নপ্রাপ্ত।

দিল্লীতে জন্মগ্রহণকারী স্বরার বাবা ভারতীয় নৌবাহিনীতে চাকরি করতেন। দিল্লীতে বড় হওয়া স্বরা দিল্লী বিশ্ববিদ্যালয় এবং জওহরলাল নেহরু বিশ্ববিদ্যালয়ে পড়াশোনা করেছেন। ২০০৯ সালে *মাদোলাল কিপ ওয়াকিং* নামের একটি ব্যর্থ চলচ্চিত্রের মাধ্যমে তার অভিনয় ক্যারিয়ার শুরু হয়েছিলো। ২০১১ সালের চলচ্চিত্র *তনু ওয়েডস মনু*তে অভিনয় করে (সাপোর্টিং রোলে) স্বরা আলোচনায় আসেন; চলচ্চিত্রটি মাধবন এবং কঙ্গনা রানাউত অভিনীত একটি ব্যবসাসফল চলচ্চিত্র ছিলো। চলচ্চিত্রটির জন্য স্বরা ফিল্মফেয়ার এ্যাওয়ার্ড নমিনেশন পেয়েছিলেন।

২০১৩ সালের *[[রাঞ্ঝনা]]* চলচ্চিত্রের জন্যও স্বরা ফিল্মফেয়ার পুরস্কার মনোনয়ন পেয়েছিলেন। এরপর তনু ওয়েডস মনুর সিক্যুয়েল এবং *[[প্রেম রতন ধন পায়ো]]* তে স্বরার অভিনয় প্রশংসিত হয়। *[[ভিরে দি ওয়েডিং]]* চলচ্চিত্রে স্বরা একটি স্বমেহনের দৃশ্যে অভিনয় করেছিলেন। ৬’ই জানুয়ারি ২০২৩’এ পলিটিক্যাল অ্যাকটিভিস্ট ফাহাদ আহমেদের সাথে বিয়ে করেন। ফাহাদ আহমেদ তিনি সমাজবাদী পার্টির সাথে যুক্ত রয়েছেন।

## চলচ্চিত্রতালিকা
### চলচ্চিত্র
* মাধোলাল কিপ ওয়াকিং (২০০৯)
* গুজারিশ (২০১০)
* দ্য আনটাইটেল্ড কার্তিক কৃষ্ণান প্রজেক্ট (২০১০)
* তনু ওয়েডস মনু (২০১১)
* চিল্লার পার্টি (২০১১)
* লিসেন আমায় (২০১৩)
* আওরঙ্গজেব (২০১৩)
* রাঞ্ঝনা (২০১৩)
* সবকি বাজেগি ব্যান্ড (২০১৩)
* মাছলি জল কি রাণী হ্যায় (২০১৪)
* তনু ওয়েডস মনু: রিটার্নস (২০১৫)
* প্রেম রতন ধন পায়ো (২০১৫)
* এক্স: পাস্ট ইজ প্রেজেন্ট (২০১৫)
* নীল বটে সান্নাটা (২০১৬)
* আনারকলি অব আরাহ (২০১৭)
* ভীরে দি ওয়েডিং (২০১৮)
* দ্য স্টোরি (২০১৮)
* শীর কোরমা (আসন্ন চলচ্চিত্র)
* যাঁহা চার ইয়ার (আসন্ন চলচ্চিত্র)
## তথ্যসূত্র

## বহিঃসংযোগ

* 
* 

বিষয়শ্রেণী:১৯৮৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:জওহরলাল নেহরু বিশ্ববিদ্যালয়ের প্রাক্তন শিক্ষার্থী
বিষয়শ্রেণী:দিল্লির অভিনেত্রী
বিষয়শ্রেণী:দিল্লি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:ভারতীয় মঞ্চ অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে জি সিনে পুরস্কার বিজয়ী
বিষয়শ্রেণী:শ্রেষ্ঠ পার্শ্ব অভিনেত্রী বিভাগে স্ক্রিন পুরস্কার বিজয়ী
বিষয়শ্রেণী:ভারতীয় ওয়েব ধারাবাহিক অভিনেত্রী
বিষয়শ্রেণী:বয়স বিতর্ক
আদর্শ-গেজ রেলপথ

থাম্ব|350px|যেসব দেশে আদর্শ গেজ রেলওয়ে অধিক ব্যবহৃত হয় সেগুলোকে চিত্রে  রংয়ে দেখানো হয়েছে।
**আদর্শ-গেজ রেলপথ** হচ্ছে ১,৪৩৫ মি.মি. প্রশস্ত ট্রাক গেজের রেলপথ। একে **স্টিফেনসন গেজ** (জর্জ স্টিফেনসনের নাম অনুসারে), **আন্তর্জাতিক গেজ**, **[[ইন্টারন্যাশনাল ইউনিয়ন অব রেলওয়েস|ইউআইসি]] গেজ**, **ইউনিফর্ম গেজ**, **নরমাল গেজ** ও **ইউরোপিয়ান গেজ** (ইউরোপে) নামেও ডাকা হয়। আদর্শ গেজ বিশ্বের সবচেয়ে বেশি ব্যবহৃত ট্র্যাক গেজ। এটি সারাবিশ্বে প্রায় ৫৫% রেলপথে ব্যবহৃত হয়। রাশিয়া, ফিনল্যান্ড, পর্তুগাল ও উজবেকিস্তান ব্যতীত সকল দেশের উচ্চগতির রেলপথে এই গেজ ব্যবহৃত হয়।

সারাবিশ্বে আদর্শ গেজে দুটি রেলের ভেতরের দিকের অংশের মধ্যবর্তী দূরত্ব ১৪৩৫ মি.মি. নির্ধারিত করা হয়েছে। তবে যুক্তরাষ্ট্রে ও কিছু ঐতিহ্যবাহী ব্রিটিশ রেলপথে এর ব্যতিক্রম দেখা যায়, যেখানে এই দূরত্বকে ইউ.এস. কাস্টমারি একক বা ইম্পেরিয়াল একক দ্বারা প্রকাশ করা হয় "চার ফুট সাড়ে আট ইঞ্চি" হিসেবে।

## ইতিহাস
রেলপথের বিকাশ ও প্রসার হওয়ার সাথে সাথে যেসব প্রধান সমস্যা দেখা যায়, তার মধ্যে একটি হলো ট্র্যাক গেজ (রেলদ্বয়ের ভেতরের দিকের মধ্যে দূরত্ব বা প্রস্থ) নির্বাচন। বিভিন্ন রেলপথ বিভিন্ন গেজ ব্যবহার করত, এবং যেখানে ভিন্ন গেজের রেলপথ মিলিত হতো, যেখানে "গেজ ব্রেক" দেখা দিতো। তখন এক গেজের ট্রেন থেকে লোড নিয়ে আরেক গেজের ট্রেনে স্থানান্তর করতে হতো যা একটি সময়সাপেক্ষ ও ব্যয়বহুল প্রক্রিয়া। এই সমস্যার সমাধানের জন্য বিশ্বের একটি বৃহৎ অংশ আদর্শ-গেজ রেলওয়ে ব্যবহার করা শুরু করে।

## তথ্যসূত্র

বিষয়শ্রেণী:নাম অনুযায়ী ট্র্যাক গেজ
বিষয়শ্রেণী:আকার অনুযায়ী ট্র্যাক গেজ
বিষয়শ্রেণী:আদর্শ গেজ রেলপথ
২০১৯ ম্যান বুকার পুরস্কার

**২০১৯ কল্পনার জন্য ম্যান বুকার পুরস্কার** ঘোষণা করা হয় ২০১৯ সালের ১৪ই অক্টোবর। ১৩ টি বইয়ের ম্যান বুকার দীর্ঘ তালিকা ঘোষণা করা হয় ২৩ জুলাই, এবং তা আরও সংকুচিত করে ৩রা সেপ্টেম্বরে ৬টি বইয়ের সংক্ষিপ্ত তালিকা তৈরী করা হয়। পুরস্কারটি *[[দ্য টেস্টামেন্টস|দ্য টেস্টামেন্টসের]]* জন্য মার্গারেট অ্যাটউড এবং *গার্ল, উইমেন, আদারের* জন্য বার্নারডাইন ইভারিস্টোকে যৌথভাবে প্রদান করা হয়। যৌথভাবে পুরস্কার প্রদানকে নিষিদ্ধ করে নিয়ম করার পরও ১৯৯২ সালের পর এটিই প্রথম, যেখানে দুইজন বিজেতাকে যৌথভাবে পুরস্কৃত করা হয়।  

## বিচারক প্যানেল
*পিটার ফ্লোরেন্স (সভাপতি)
*লিজ ক্যালডার
*ঝিয়াওলু গুয়ো
*আফুয়া হার্শ
*জোয়ানা ম্যাকগ্রেগর

## মনোনয়ন (সংক্ষিপ্ত তালিকা)

## মনোনয়ন (দীর্ঘ তালিকা)

## তথ্যসূত্র

বিষয়শ্রেণী:ব্রিটিশ সাহিত্য পুরস্কার
বিষয়শ্রেণী:ইংরেজি ভাষার সাহিত্য পুরস্কার
বিষয়শ্রেণী:সাল অনুযায়ী ম্যান বুকার পুরস্কার
বিষয়শ্রেণী:বুকার পুরস্কার
শেখ নুরুল ইসলাম

**শেখ নুরুল ইসলাম** ছিলেন একজন ভারতীয় রাজনীতিবিদ যিনি সর্বভারতীয় তৃণমূল কংগ্রেসের রাজনীতির সাথে যুক্ত। তিনি ২০০৯ সালে বসিরহাট লোকসভা কেন্দ্র থেকে সাংসদ হিসেবে নির্বাচিত হয়েছিলেন। তিনি ২০১৬ সালে হাড়োয়া থেকে পশ্চিমবঙ্গ বিধানসভার সদস্য হিসেবে নির্বাচিত হন।

## জীবনী
শেখ নুরুল ইসলাম ১৯৬৩ সালের ১১ নভেম্বর জন্মগ্রহণ করেন। তার বাবার নাম শেখ তাপসের আলি ও মায়ের নাম নূরজাহান বিবি। তিনি খোরকি সিনিয়র মাদ্রাসায় পড়াশোনা করেছেন।

শেখ নুরুল ইসলাম ২০০৯ সালে  বসিরহাট লোকসভা কেন্দ্রের সাংসদ হিসেবে নির্বাচিত হয়েছিলেন। কিন্তু, ২০১৪ সালে জঙ্গিপুর লোকসভা কেন্দ্র থেকে লড়ে পরাজিত হয়েছিলেন তিনি। এরপর, ২০১৬ সালে তিনি পশ্চিমবঙ্গ বিধানসভায় হাড়োয়া বিধানসভা কেন্দ্রের বিধায়ক হিসেবে নির্বাচিত হন।

শেখ নুরুল ইসলাম ১৯৮৩ সালের ৭ ডিসেম্বর রাসিদা বেগমের সাথে বিবাহবন্ধনে আবদ্ধ হন। তাদের চারটি পুত্রসন্তান আছে।

## তথ্যসূত্র

বিষয়শ্রেণী:২০২৪-এ মৃত্যু
বিষয়শ্রেণী:১৯৬৩-এ জন্ম
বিষয়শ্রেণী:পঞ্চদশ লোকসভার সদস্য
বিষয়শ্রেণী:উত্তর চব্বিশ পরগনা জেলার ব্যক্তি
বিষয়শ্রেণী:পশ্চিমবঙ্গের তৃণমূল কংগ্রেসের রাজনীতিবিদ
বিষয়শ্রেণী:২১শ শতাব্দীর ভারতীয় মুসলিম
বিষয়শ্রেণী:পশ্চিমবঙ্গের লোকসভা সদস্য
বিষয়শ্রেণী:পশ্চিমবঙ্গের ভারতীয় জাতীয় কংগ্রেসের রাজনীতিবিদ
বিষয়শ্রেণী:পশ্চিমবঙ্গ বিধানসভার সদস্য ২০১৬-২০২১
বিষয়শ্রেণী:পশ্চিমবঙ্গ বিধানসভার সদস্য ২০২১-২০২৬
বিষয়শ্রেণী:২০শ শতাব্দীর ভারতীয় ব্যক্তি
বিষয়শ্রেণী:অষ্টাদশ লোকসভার সদস্য
ইদুক্কি জেলা

**ইদুক্কি জেলা** ভারতের কেরালা রাজ্যের ১৪টি জেলার একটি জেলা। এটি ১৯৭২ সালের ২৬ ফেব্রুয়ারি কোট্টায়াম জেলাকে ভেঙে তৈরি করা হয়। সে সময় এ জেলার সদরদপ্তর ছিল কোট্টায়াম। ১৯৭৬ সালে তা পাইনাভু শহরে স্থানান্তরিত হয়। ইদুক্কি জেলা কেরালাতে পশ্চিম ঘাটে অবস্থিত। এটি কেরালার ২য় বৃহৎ জেলা হলেও এ জেলার জনসংখ্যার ঘনত্ব খুব কম। ইদুক্কি জেলায় একটি বিশাল সংরক্ষিত বনাঞ্চল এলাকা আছে; জেলার আয়তনের অর্ধেকেরও বেশি বন দ্বারা আচ্ছাদিত। শহুরে এলাকায় জনবসতি বেশি থাকলেও গ্রামে জনসংখ্যা খুবই কম। ইদুক্কি জেলা মরিচ চাষের জন্য বিখ্যাত।

## উৎপত্তি
জেলার নাম তামিল ও মালেয়ালাম শব্দ ইদুক্কু থেকে এসেছে, যার অর্থ হচ্ছে সংকীর্ণ গর্জ।

## ভূগোল
ইদুক্কি জেলার মোট আয়তন ৪,৩৫৮ বর্গকিলোমিটার (১,৬৩৮ বর্গ মাইল) এবং এটি কেরালার দ্বিতীয় বৃহত্তম জেলা (বৃহত্তম হচ্ছে পালঘাট জেলা)। জেলার মোট আয়তনের ৯৭ শতাংশই পাহাড় পর্বত ও বনজঙ্গলে ঘেরা। ইদুক্কি জেলা পাঁচটি তালুকে বিভক্ত।

আনামুরি হল ইদুক্কি জেলা এবং কেরালার তথা দক্ষিণ ভারতের সর্বোচ্চ স্থান। আনামুরি এবং মীসপুলিমালা হিমালয়ের দক্ষিণে ভারতের সর্বোচ্চ দুটি শৃঙ্গ। আনামুরি দেবিকুলাম তালুকের আদিমালী ব্লকের কট্টমপুঝা পঞ্চায়েতের কান্নান দেওয়ান গ্রামে অবস্থিত। জেলায় ৩০টির‌ও বেশি শৃঙ্গ রয়েছে যেগুলোর উচ্চতা ২০০০ মিটারের (৬৬০০ ফুট) বেশি। পেরিয়ার, থোডুপুজার, মুথিরপুজ্জায়ার এবং থালায়য়ার জেলার গুরুত্বপূর্ণ নদী।

### অবস্থান
জেলাটির উত্তর-পশ্চিম দিকে রয়েছে এর্নাকুলাম জেলা, পশ্চিম দিকে রয়েছে কোট্টায়ম জেলা, দক্ষিণ দিকে রয়েছে পত্তনমতিট্টা জেলা, উত্তর দিকে রয়েছে তামিলনাড়ু রাজ্যের কোয়েম্বাটুর ও তিরুপুর জেলা, উত্তর-পূর্ব দিকে রয়েছে দিন্দিগুল জেলা, পূর্ব দিকে রয়েছে তেনি জেলা এবং দক্ষিণ-পূর্ব দিকে রয়েছে বিরুধনগর ও তেনকাশী জেলা।

## জনসংখ্যা
২০১১ সালের ভারতীয় জনগণনা অনুযায়ী এ জেলার মোট জনসংখ্যা ছিল ১,১০৭,৪৫৩ জন। জনসংখ্যার ভিত্তিতে এটি ভারতের ৬৪০টি জেলার মধ্যে ৪১৬তম জেলা। এ জেলায় জনসংখ্যার ঘনত্ব প্রতি বর্গকিলোমিটারে ২৫৪ জন (প্রতি বর্গমাইলে ৬৬০ জন)। ২০০১-২০১১ এর দশকে এই জেলায় জনসংখ্যা বৃদ্ধির হার ছিল ১.৯৩% শতাংশ। লিঙ্গ অনুপাত প্রতি ১০০০ পুরুষের বিপরীতে ১০০৬ জন নারী রয়েছে। স্বাক্ষরতার হার ৯২.২ শতাংশ।

২০১১ সালের তথ্য অনুযায়ী ইদুক্কি জেলার মোট জনসংখ্যার ৪৬.৭৬ শতাংশ মানুষ হিন্দু, ৪৫.৯২ শতাংশ খ্রিস্টান, ৭.৩২ শতাংশ মানুষ মুসলমান এবং অন্যান্য ধর্মের মানুষের সংখ্যা ০.৩ শতাংশ।

## প্রশাসন
ইদুক্কি জেলা পাঁচটি তালুকে বিভক্ত; থোডুপুজা, দেবীকুলাম, ইদুক্কি, উদুমবাংলা ও পীরমেডু। তালুকগুলো আবার আটটি কমিউনিটি উন্নয়ন ব্লকে বিভক্ত। ব্লকগুলো আবার গ্রাম পঞ্চায়েতে বিভক্ত।

## তথ্যসূত্র


বিষয়শ্রেণী:কেরলের জেলা
ভূদৃশ্য বাস্তুশাস্ত্র

**ভূদৃশ্য বাস্তুশাস্ত্র** হল পরিবেশ এবং নির্দিষ্ট বাস্তুতন্ত্রের পরিবেশগত প্রক্রিয়াগুলির মধ্যে অধ্যয়ন এবং সম্পর্ক উন্নয়নের বিজ্ঞান। এটি বিভিন্ন ভুদৃশ্য মাপনী, বিকাশের স্থানিক প্রকৃতি এবং গবেষণা এবং নীতি সম্পর্কিত সাংগঠনিক স্তরের মধ্যে করা হয়ে থাকে।

পদ্ধতিগত বিজ্ঞানের একটি উচ্চতর আন্তঃশৃঙ্খলাসম্পন্ন ক্ষেত্র হিসাবে, প্রাকৃতিক বিজ্ঞান এবং সামাজিক বিজ্ঞানের পরিসর জুড়ে ভূদৃশ্য বাস্তুশাস্ত্র মানবিক এবং সামগ্রিক দৃষ্টিভঙ্গির সাথে জৈব-প্রাকৃতিক এবং বিশ্লেষণাত্মক পদ্ধতি একীভূত করে থাকে। ভূদৃশ্যগুলি স্থানগতভাবে বৈচিত্র্যময় ভৌগোলিক অঞ্চল যেখানে বিভিন্ন আন্তঃসম্পর্কিত বিষয়াবলী বা বাস্তুতন্ত্রের বৈশিষ্ট্যযুক্ত প্রাকৃতিক স্থল এবং বনজ ব্যবস্থা, যেমনঃ বনভূমি, তৃণভূমি এবং হ্রদ থেকে শুরু করে কৃষিক্ষেত্র ও নগর সজ্জ্বার মতো মানব-প্রভাবিত পরিবেশ রয়েছে। ভূদৃশ্য  বাস্তুশাস্ত্রের সর্বাধিক স্পষ্ট বৈশিষ্ট্য হলো সজ্জ্বা, প্রক্রিয়া এবং মাপনীগুলির মধ্যকার সম্পর্কের উপর জোর দেওয়া এবং বিস্তৃত আকারের বাস্তুসংস্থান এবং পরিবেশগত বিষয়গুলিতে এর লক্ষ্যস্থির করা। এগুলি জৈব-প্রাকৃতিক এবং আর্থ-সামাজিক বিজ্ঞানের মধ্যে সংযোগ স্থাপনের জন্য প্রয়োজন। ভূদৃশ্য বাস্তুশাস্ত্রের মূল গবেষণার বিষয়গুলির মধ্যে ভূদৃশ্য সংস্থাপনগুলির পরিবেশগত প্রবাহ, ভূমি ব্যবহার এবং ভূ-আচ্ছাদনের পরিবর্তন, পরিমাপন, পরিবেশগত প্রক্রিয়াগুলির সাথে ভূদৃশ্য সজ্জ্বার বিশ্লেষণ সম্পর্কিত এবং ভূদৃশ্য সংরক্ষণ এবং স্থায়িত্ব অন্তর্ভুক্ত রয়েছে।

## পরিভাষা
১৯৩৯ সালে জার্মান ভূগোলবিদ কার্ল ট্রোল জার্মান ভাষার শব্দ *Landschaftsökologie* – হতে "ভূদৃশ্য বাস্তুশাস্ত্র" (landscape ecology) কথাটির প্রচলন ঘটান। তিনি তার প্রাথমিক কাজের অংশ হিসাবে এই পরিভাষা এবং ভূদৃশ্য বাস্তুবিদ্যার অনেক প্রাথমিক বিষয়াবলী সম্পর্কিত ধারণার উদ্ভাবন করেন, যা পরিবেশ এবং উদ্ভিদের মধ্যে পারস্পরিক মিথস্ক্রিয়া সম্পর্কিত অধ্যয়নের জন্য আকাশ ধৃত চিত্রের ব্যাখ্যা প্রয়োগ করার জন্য ব্যবহার করা হয়ে থাকে।

## ব্যাখ্যা
বিষমসত্ত্বতা কোনও প্রাকৃতিক ভূদৃশ্যের অংশগুলি একে অপরের থেকে পৃথক হওয়ার পরিমাপক। ভূদৃশ্য বাস্তুশাস্ত্র দেখায় যে কীভাবে এই স্থানিক কাঠামো ভূস্থানিক পর্যায়ে জীবের প্রাচুর্যকে প্রভাবিত করে, পাশাপাশি পুরো ভূদৃশ্যের আচরণ ও কার্যকারিতাও প্রদর্শন করে থাকে। এতে অন্তর্ভুক্ত রয়েছে সজ্জ্বার প্রভাব, বা কোনও প্রাকৃতিক ভূদৃশ্যের অভ্যন্তরীণ ক্রম, প্রক্রিয়াজাতকরণ বা জীবের কার্যকলাপের ক্রমাগত কর্মরত থাকে সম্পর্কিত অধ্যয়ন। ভূদৃশ্য বাস্তুশাস্ত্রে ভূমিরূপবিদ্যার অন্তর্ভুক্তি রয়েছে ভূস্থানিক নকশা এবং ভূদৃশ্য স্থাপত্য ক্ষেত্রে। ভূমিরূপবিদ্যায় একটি ভূদৃশ্য গঠনের জন্য ভূতাত্ত্বিক গঠনগুলি কীভাবে কার্যকর তা নিয়ে গবেষণা করা হয়।

## আরও দেখুন

* কৃষিবাস্তুবিদ্যা;
* জীবভূগোল;
* বাস্তুবিদ্যা;
* ঐতিহাসিক বাস্তুবিদ্যা;
* ভূমি উন্নয়ন।

## তথ্যসূত্র

## বহিঃসংযোগ
* Computer sumulation "Substrate" launch applet creates fractal iterations that resemble urban streetscape. Algorithm written 2004 by Jared Tarbell
* Napolisoundscape Urban Space Research


বিষয়শ্রেণী:পদ্ধতিগত বাস্তুশাস্ত্র
বিষয়শ্রেণী:জীবভূগোল
বিষয়শ্রেণী:পরিবেশগত মৃত্তিকা বিজ্ঞান
বিষয়শ্রেণী:আবাস
বিষয়শ্রেণী:ভূদৃশ্য
বিষয়শ্রেণী:বাস্তুশাস্ত্রের শাখা
বিষয়শ্রেণী:ব্যবস্থাদি বাস্তুবিজ্ঞান
বিষয়শ্রেণী:পরিবেশ মৃত্তিকা বিজ্ঞান
বিষয়শ্রেণী:পরিবেশভিত্তিক নকশা প্রণয়ন
বিষয়শ্রেণী:আবাসভূমি
অলি হাইয়ার্স

**অলিভার জেমস হাইয়ার্স** (জন্ম ১৪ এপ্রিল ১৯৯১) একজন স্কটিশ ক্রিকেটার। ২০১০ সালে নেদারল্যান্ডসের বিপক্ষে তিনি একদিনের আন্তর্জাতিক (ওডিআই) ক্রিকেটে অভিষেক করেছিলেন। ২০১৯ সালের জুনে, আয়ারল্যান্ডে ওলভের বিপরীতে খেলার জন্য আয়ারল্যান্ড সফরে স্কটল্যান্ড এ- দলের প্রতিনিধিত্ব করার জন্য তাকে নির্বাচিত করা হয়েছিল। ৯ জুন ২০১৯-এ আয়ারল্যান্ড ওলভসের বিপক্ষে স্কটল্যান্ড এ দলের হয়ে তার টুয়েন্টি২০ ক্রিকেটে আত্মপ্রকাশ করেছিল।

জুলাই ২০১৯ সালে, ইউরো টি-টোয়েন্টি স্ল্যাম ক্রিকেট প্রতিযোগিতার উদ্বোধনী সংস্করণে তিনি এডিনবার্গ রকসের হয়ে খেলতে নির্বাচিত হয়েছিলেন। তবে, পরের মাসে টুর্নামেন্টটি বাতিল করা হয়।

২০১৯ সালের সেপ্টেম্বরে, সংযুক্ত আরব আমিরাতের ২০১৯-২০ আয়ারল্যান্ড ত্রি-দেশীয় সিরিজ এবং ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য স্কটল্যান্ডের স্কোয়াডে তাকে অন্তর্ভুক্ত করা হয়। তিনি স্কটল্যান্ডের হয়ে নেদারল্যান্ডসের বিপক্ষে, ১৬ই সেপ্টেম্বর ২০১৯-এ টুয়েন্টি২০ আন্তর্জাতিক ক্রিকেটে অভিষেক করেছিলেন।

## তথ্যসূত্র

বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯১-এ জন্ম
আদ্রিয়ান নেইল

**আদ্রিয়ান নেইল** (জন্ম ২২ মার্চ ১৯৯৪) একজন স্কটিশ ক্রিকেটার। ২০১৯ এর জানুয়ারীতে ওমানে অনুষ্ঠিত, ২০১৮–১৯ ওমান চারদেশীয় সিরিজের স্কটল্যান্ডের টুয়েন্টি২০ আন্তর্জাতিক (টি২০আই) স্কোয়াডে তাকে অন্তর্ভুক্ত করা হয়েছিল। তিনি স্কটল্যান্ডের হয়ে ওমানের বিপক্ষে ১৭ ফেব্রুয়ারি ২০১৮ এ টি২০ আন্তর্জাতিক ক্রিকেটে নিজের অভিষেক করেছিলেন। তিনি তিনটি উইকেট নিয়ে ম্যাচের সেরা খেলোয়াড় নির্বাচিত হন। ২০১৮-১৯ সালের ওমান চারদেশীয় সিরিজের পরেই ১৯ ফেব্রুয়ারি ২০১৮ সালে তিনি স্কটল্যান্ডের হয়ে ওমানের বিপক্ষে লিস্ট এ ক্রিকেটে অভিষেক করেছিলেন।

আন্তর্জাতিক অভিষেকের আগে, তিনি গ্লৌচেস্টারশায়ার দ্বিতীয় একাদশের হয়ে খেলেছিলেন। ২০১৯ সালের জুনে, আয়ারল্যান্ডে ওলভের খেলতে আয়ারল্যান্ড সফরে স্কটল্যান্ড এ দলের প্রতিনিধিত্ব করার জন্য তাকে নির্বাচিত করা হয়েছিল। পরের মাসে, ইউরো টি-টোয়েন্টি স্ল্যাম ক্রিকেট টুর্নামেন্টের উদ্বোধনী সংস্করণে তিনি এডিনবার্গ রকসের হয়ে খেলতে নির্বাচিত হয়েছিলেন। তবে, পরের মাসে টুর্নামেন্টটি বাতিল হয়ে যায়।

জুলাই ২০১৯ সালে, তাকে স্কটল্যান্ডের একদিনের আন্তর্জাতিক (ওডিআই) স্কোয়াডে ২০১৯ স্কটল্যান্ড ত্রি-দেশীয় সিরিজের জন্য তাকে নির্বাচিত করা হয়েছিল। তিনি স্কটল্যান্ডের হয়ে ওমানের বিপরীতে ওডিআই ক্রিকেটে অভিষেক করেন ১৫ আগস্ট ২০১৯।

২০১৯ সালের সেপ্টেম্বরে সংযুক্ত আরব আমিরাতে অনুষ্ঠিত ২০১৯ আইসিসি টি২০ বিশ্বকাপ বাছাইপর্ব প্রতিযোগিতার জন্য তাকে স্কটল্যান্ডের স্কোয়াডভুক্ত করা হয়েছিল।

## তথ্যসূত্র

বিষয়শ্রেণী:স্কটল্যান্ডের টুয়েন্টি২০ আন্তর্জাতিক ক্রিকেটার
বিষয়শ্রেণী:স্কটল্যান্ডের একদিনের আন্তর্জাতিক ক্রিকেটার
বিষয়শ্রেণী:স্কটল্যান্ডীয় ক্রিকেটার
বিষয়শ্রেণী:জীবিত ব্যক্তি
বিষয়শ্রেণী:১৯৯৪-এ জন্ম
৯ম বাচসাস পুরস্কার

**৯ম বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের নবম আয়োজন। ১৯৮১ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৭ জন বিজয়ীকে পুরস্কার প্রদান করা হয়। *[[লাল সবুজের পালা]]* শ্রেষ্ঠ চলচ্চিত্রসহ সর্বাধিক ৮টি বিভাগে পুরস্কার অর্জন করে।

## বিজয়ীদের তালিকা
### চলচ্চিত্র

### সাংবাদিকতা
* এস এম পারভেজ স্মৃতি পুরস্কার: ফজলুল হক

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:১৯৮১-এর চলচ্চিত্র পুরস্কার
১০ম বাচসাস পুরস্কার

**১০ম বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের দশম আয়োজন। ১৯৮২ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৯ জন বিজয়ীকে পুরস্কার প্রদান করা হয়। *[[দেবদাস (১৯৮২-এর চলচ্চিত্র)|দেবদাস]]* চলচ্চিত্রটি সর্বাধিক ১০টি বিভাগে পুরস্কার অর্জন করে।

## বিজয়ীদের তালিকা

### সাংবাদিকতা
* এস এম পারভেজ স্মৃতি পুরস্কার: এটিএম আব্দুল হাই ("চলচ্চিত্র সাংবাদিকতায় ফিচার লেখা ও রিপোর্টিঙে নতুন মাত্রা যোগ করার জন্য")

## আরও দেখুন
* ৭ম জাতীয় চলচ্চিত্র পুরস্কার (বাংলাদেশ)

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:১৯৮২-এর চলচ্চিত্র পুরস্কার
১২তম বাচসাস পুরস্কার

**১২তম বাচসাস পুরস্কার** হল বাংলাদেশ চলচ্চিত্র সাংবাদিক সমিতি কর্তৃক প্রদত্ত বাচসাস পুরস্কারের দ্বাদশ আয়োজন। ১৯৮৪ সালের চলচ্চিত্রের বিভিন্ন ক্ষেত্রে সেরা অবদানের জন্য এই পুরস্কার প্রদান করা হয়। এই আয়োজনে ১৮টি বিভাগে ১৬ জন বিজয়ীকে পুরস্কার প্রদান করা হয়। *[[প্রিন্সেস টিনা খান]]* শ্রেষ্ঠ চলচ্চিত্রসহ সর্বাধিক ৭টি বিভাগে পুরস্কার অর্জন করে।

## বিজয়ীদের তালিকা

### সাংবাদিকতা
* এস এম পারভেজ স্মৃতি পুরস্কার: ফজল শাহাবুদ্দীন ("পঞ্চাশ, ষাট ও সত্তরের দশকের প্রথম দিক পর্যন্ত টানা চলচ্চিত্র সাংবাদিকতায় লেখা, সম্পাদনা ও সাংবাদিক সমিতির গুরুত্বপূর্ণ দায়িত্ব পালনের জন্য")

### বিশেষ
* অমলেন্দু বিশ্বাস (যাত্রায় অবদানের জন্য)

## আরও দেখুন
* ৯ম জাতীয় চলচ্চিত্র পুরস্কার (বাংলাদেশ)

## তথ্যসূত্র

বিষয়শ্রেণী:বাচসাস পুরস্কার
বিষয়শ্রেণী:১৯৮৪-এর চলচ্চিত্র পুরস্কার
তিরুনেলবেলি

**তিরুনেলবেলি** ভারতের তামিলনাড়ু রাজ্যের একটি অন্যতম প্রধান শহর। এটি তিরুনেলবেলি জেলার সদরদপ্তর। এটি রাজ্যের ৬ষ্ঠ বৃহত্তম সিটি করপোরেশন। তিরুনেলবেলি চেন্নাই থেকে ৭০০ কিলোমিটার দক্ষিণ পশ্চিমে, থোদুকুটি থেকে ৫৮ কিলোমিটার ও কন্যাকুমারী থেকে ৭৩ কিলোমিটার দূরে অবস্থিত।

তিরুনেলবেলি একটি ঐতিহাসিক শহর, যা প্রায় দুই হাজার বছর পূর্বে স্থাপিত হয়েছে। শহরের কেন্দ্রস্থলটি থামিরাবারানি নদীর পশ্চিম তীরে অবস্থিত, পূর্ব তীরে এই শহরেরই আরেক অংশ পালায়ামকোট্টাই অবস্থিত, যা তিরুনেলবেলি সিটি কর্পোরেশনের অংশ। এটি অনেক বিদ্যালয় ও সরকারি দপ্তরের প্রধান কার্যালয়।

## ইতিহাস
তিরুনেবেলির ইতিহাস নিয়ে গবেষণা করেছিলেন রবার্ট কাল্ডওয়েল (১৮১৪-৯১), একজন খ্রিস্টান মিশনারী যিনি এই অঞ্চলটি পরিদর্শন করেছিলেন। তিরুনেলভেলি পাণ্ড্য রাজাদের তাদের দ্বিতীয় রাজধানী হিসাবে ব্যবহৃত হয়েছিল; মাদুরাই ছিল তাদের সাম্রাজ্যের প্রধান রাজধানী।

## ভূগোল
কোপেন জলবায়ু শ্রেণিবিন্যাস অনুযায়ী তিরুনেলবেলির আবহাওয়া শুষ্ক গ্রীষ্মমণ্ডলীয় ক্রান্তীয় সেভেনা প্রকৃতির। এ ধরনের জলবায়ু বিশ্বজুড়ে অনিয়মিতভাবে ছড়িয়ে ছিটিয়ে থাকলেও ল্যাক্যাডেভ সাগরের নিকটবর্তী অঞ্চলে তুলনামূলকভাবে সাধারণ।

তিরুনেলবেলি ৮°২৩'৪১" উত্তর অক্ষাংশ এবং ৭৭°৪১'৪৩" দক্ষিণ দ্রাঘিমাংশে অবস্থিত। সমুদ্র পৃষ্ঠ থেকে এর উচ্চতা ৪৭ মিটার (১৫৪ ফুট)।

## জনসংখ্যা
২০১১ সালের ভারতীয় জনগণনা অনুযায়ী তিরুনেলবেলি শহরের মোট জনসংখ্যা ছিল ৪৭৩,৬৩৭ জন। লিঙ্গ অনুপাত ছিল প্রতি ১০০০ পুরুষের বিপরীতে ১০২৭ জন নারী, যেখানে ভারতের জাতীয় গড় অনুপাত ৯২৯ জন। ৬ বছরের নিচের জনসংখ্যা ৪৫৬২৪ জন, এর মধ্যে ২৩,৮৯৩ জন পুরুষ এবং ২২,৭৩০ জন মহিলা। তফসিলি জাতি ও উপজাতি যথাক্রমে ১৩.১৭% ও ০.৩২% শতাংশ। তিরুনেলবেলির স্বাক্ষরতার হার ৮১.৪৯%, যেখানে ভারতের জাতীয় স্বাক্ষরতার হার ৭২.৯৯% শতাংশ। এখানে ১২০,৪৬৬টি পরিবার বসবাস করে।

২০১১ সালের হিসেব অনুযায়ী তিরুনেলবেলির মোট জনসংখ্যার ৬৯.০% হিন্দু, ২০.২% মুসলমান, ১০.৫৯% খ্রিস্টান, ০.০১% শিখ, ০.০১% বৌদ্ধ, ০.০১% জৈন এবং ০.৩৫% অন্যান্য ধর্মের লোক বসবাস করে।

## প্রশাসন
তিরুনেলবেলি পৌরসভা ১৮৮৬ সালে ব্রিটিশ শাসনামলে প্রতিষ্ঠিত হয়েছিল। ১৯৯৪ সালে পালয়ামকটাই এবং মেলপালয়াম পৌরসভা, দ্য স্ট্যাচলন টাউন পঞ্চায়েত এবং আরও এগারোটি গ্রাম পঞ্চায়েত নিয়ে তিরুনেলবেলি পৌর করপোরেশন গঠিত হয়েছিল। পৌর কর্পোরেশনের পাঁচটি অঞ্চল রয়েছে: তিরুনেলবেলি, তীব্র্লাল্লাল, পালয়ামকটাই, পেটিয়াই এবং মেলপালায়াম। কর্পোরেশনের ৫৫ ওয়ার্ড রয়েছে, প্রতিটি ওয়ার্ডে জনগণের ভোটে নির্বাচিত একজন নির্বাচিত কাউন্সিলর থাকেন।

## শিক্ষা
১৭৯০-এর দশকে তামিল খ্রিস্টান মিশনারিরা তিরুনেবেলিতে বেশ কয়েকটি স্কুল প্রতিষ্ঠা করেছিল। মিশনারি শিক্ষা পদ্ধতির মধ্যে প্রাথমিক ও বোর্ডিং স্কুল, সেমিনার, শিল্প স্কুল, অনাথ এবং কলেজ অন্তর্ভুক্ত। ১৮২১ সালে মেয়েদের জন্য প্রথম বোর্ডিং স্কুল খোলা হয়েছিল, কিন্তু তাতে খ্রিস্টান শিক্ষার উপর জোর প্রচেষ্টার ছিল। ব্রিটিশ ইস্ট ইন্ডিয়া কোম্পানির থমাস মুনো (১৭৬১-১৮২৭) দুই সারির স্কুল প্রতিষ্ঠা করেন: জেলা স্কুল, যেগুলোতে আইন শিক্ষা দেওয়া হত এবং উপজেলা স্কুল, যেগুলোতে মাদ্রাস প্রেসিডেন্সির স্থানীয় ভাষায় শিক্ষা দেওয়া হত।

## তথ্যসূত্র

বিষয়শ্রেণী:তামিলনাড়ুর শহর ও নগর
গুরু এন আলু

***গুরু এন আলু*** (; ) হচ্ছে ২০০৯ সালে মুক্তিপ্রাপ্ত একটি তামিল রোমান্টিক কমেডি চলচ্চিত্র; চলচ্চিত্রটির পরিচালক ছিলেন সেলভা এবং প্রযোজক ছিলেন কে আর গঙ্গাধর। এটিতে মুখ্য ভূমিকায় মাধবন, আব্বাস এবং মমতা মোহনদাস অভিনয় করেছিলেন, এছাড়াও ছিলেন বিবেক এবং বৃন্দ পরেখ যারা সহকারী চরিত্রে অভিনয় করেছিলেন। চলচ্চিত্রটি আজিজ মির্জার ১৯৯৭ সালের হিন্দি চলচ্চিত্র *[[ইয়েস বস]]* এর পুনঃনির্মাণ ছিলো যেটাতে শাহ রুখ খান এবং জুহি চাওলা অভিনয় করেছিলেন। *গুরু এন আলু* এর সঙ্গীত পরিচালক ছিলেন শ্রীকন্ত দেব এবং ইউকে সেন্থিল কুমার এবং ভি টি বিজয় যথাক্রমে সিনেমাটোগ্রাফী এবং ইডিটিং এর কাজে নিয়োজিত ছিলেন। ২০০৭ সালের শেষের দিকে চলচ্চিত্রটির প্রোডাকশন শুরু হয়েছিলো এবং ২০০৯ সালের ২৪ এপ্রিল চলচ্চিত্রটি মিশ্র প্রতিক্রিয়ার মাধ্যমে মুক্তি পেয়েছিলো; এটি মোটামুটি ব্যবসা করতে পেরেছিলো।

## অভিনয়ে
*মাধবন - গুরু
*আব্বাস - কৃষ্ণ
*মমতা মোহনদাস - সীমা
*বিবেক - আসানা আড়াগাপ্পান/লাচ্ছি লতা
*বৃন্দ পরেখ - শীলা, কৃষ্ণ'র পত্নী
*এম এস ভাস্কর - গোপাল, শীলার জ্যাঠা

## প্রযোজনা
*[[এভানো ওরুভান]]* (২০০৭) চলচ্চিত্রের মুক্তির পর অভিনেতা মাধবন ১৯৯৭ সালের হিন্দি চলচ্চিত্র *[[ইয়েস বস]]* এর তামিল পুনঃনির্মাণের কথা বলেন। গুরু এন আলুর পরিচালক সেলভা চলচ্চিত্র পুনঃনির্মাণের ব্যাপারে দক্ষ ছিলেন এবং প্রযোজনার দায়িত্ব কে আর জি মুভিজ ইন্টারন্যাশনালকে দেওয়া হয়।

২০০৮ সালের মে মাসের ২ তারিখ চলচ্চিত্রটির অফিশিয়াল ঘোষণা প্রথম মিডিয়ার সামনে আনা হয়, তখন শুধু মাধবন এবং মমতা মোহনদাসকে দেখানো হয়েছিলো কারণ বাকী অভিনেতাগুলো তখনো চূড়ান্ত করা হয়নি। চলচ্চত্রটির নির্মাণ চেন্নাই এবং কেরালাতে শুরু হয়ে যায় দ্রুতই এবং পরে দুবাইতে কিছু শুটিং হয়।

## তথ্যসূত্র

## বহিঃসংযোগ
* ''Guru En Aalu'' at oneindia.in
*

বিষয়শ্রেণী:তামিল ভাষার চলচ্চিত্র
বিষয়শ্রেণী:২০০৯-এর চলচ্চিত্র
বিষয়শ্রেণী:২০০০-এর দশকের তামিল ভাষার চলচ্চিত্র
মাধবন অভিনীত চলচ্চিত্রের তালিকা

থাম্ব|২০১১ সালে একটি কনসার্টে মাধবন।
মাধবন একজন তামিল চলচ্চিত্র অভিনেতা তবে তিনি অনেক গুরুত্বপূর্ণ হিন্দি চলচ্চিত্রেও অভিনয় করেছেন। জি টিভি (হিন্দি) তে নব্বইয়ের দশকে তিনি *বানেগি আপনি বাত* নাটকে অভিনয় করেছিলেন। এছাড়াও *সি হকস*, *ঘর জামাই* এবং *ছায়া* নামের টিভি নাটকে মাধবন অভিনয় করতেন। টিভি অভিনয় মাধবনের জীবনে অভিনয় জীবনের শুরু ছিলো।

### চলচ্চিত্র

* বিক্রম বেদ (২০১৭)
* ইরুধি ছুত্রু (২০১৬)
* জোড়ি ব্রেকার্স (২০১২)
* থ্রি ইডিয়টস (২০০৯)
* গুরু এন আলু (২০০৯)
* ইয়াভারুম নালাম (২০০৯)
* রং দে বাসন্তী (২০০৬)
* এভানো ওরুভান (২০০৭)
* রামজী লন্ডনওয়ালে (২০০৫)
* আনবে ছিভাম (২০০৩)
* নালা দমায়ন্তী (২০০৩)
* কান্নাতিল মুত্তামিত্তাল (২০০২)
* রান (২০০২)
* পারথালে পারাভাসাম (২০০১)
* দম দম দম (২০০১)
* র‍্যাহনা হ্যায় তেরে দিল মে (২০০১)
* মিন্নালে (২০০১)
* আলাইপায়ুদে (২০০০)

## তথ্যসূত্র

## বহিঃসংযোগ
*

বিষয়শ্রেণী:ভারতীয় চলচ্চিত্র
বিষয়শ্রেণী:ভারতীয় চলচ্চিত্র তালিকা
বিষয়শ্রেণী:অভিনেতাদের চলচ্চিত্র তালিকা
ভারতীয় ১০০ টাকার নোট

**ভারতীয় ১০০ টাকার নোট** ভারতীয় টাকার একটি মূল্য। ১৯৩৫ সাল থেকে ভারতীয় রিজার্ভ ব্যাঙ্ক ভারতে মুদ্রা নিয়ন্ত্রক কর্মসূচির উপর ভিত্তি করে এটি ক্রমাগত উৎপাদন করে যাচ্ছে। ভারতীয় ১০০ টাকার ব্যাংক নোট মহাত্মা গান্ধী নতুন সিরিজের একটি অংশ (১৯৯৮ সালে লায়ন ক্যাপিটাল সিরিজকে প্রতিস্থাপন করা হয়েছিল)। এই নোটগুলি মহাত্মা গান্ধী নতুন সিরিজের ব্যাঙ্কনোটের সাথে প্রচলন রয়েছে যা ২০১৮ সালের জুলাই মাসে চালু করা হয়েছিল। প্রথম ১০০ টাকার নোটে রাজা পঞ্চম জর্জের প্রতিকৃতি বৈশিষ্ট্যমণ্ডিত ছিল। ১৯৪৭ সালে স্বাধীনতার পর, ভারতীয় রিজার্ভ ব্যাংক ভারতের প্রতীক হিসেবে পঞ্চম জর্জের প্রতিকৃতিকে ভারতের জাতীয় প্রতীক দিয়ে প্রতিস্থাপন করে, লায়ন ক্যাপিটাল সিরিজের নোটের অংশ হিসাবে উৎপাদন অব্যাহত রেখেছিল।

## নতুন মহাত্মা গান্ধী সিরিজ
২০১৬ সালের ১০ নভেম্বর, ভারতীয় রিজার্ভ ব্যাংক মহাত্মা গান্ধী নতুন সিরিজের অংশ হিসেবে একটি নতুন ও পুনঃনকশাকৃত ব্যাংক নোট বাজারে ছাড়ার ঘোষণা দেয়। ১৯ জুলাই ২০১৮ তারিখে ভারতীয় রিজার্ভ ব্যাংক ১০০ টাকার নোটের নতুন নকশা উন্মোচন করে।

### নকশা
নতুন ব্যাংক নোটটির বিপরীত দিকে রানি কি ভাভ (কুইন স্টেপওয়েল) এর মোটিফসহ নীলচে বেগুনী রঙের একটি বেস রয়েছে। রানী কি ভাভ ভারতের গুজরাত রাজ্যের পাটণ জেলার পাটণে অবস্থিত। এটি ইউনেস্কো ঘোষিত একটি বিশ্ব ঐতিহ্যবাহী স্থান। ব্যাংক নোটটির মাত্রা ১৪২ মিমি × ৬৬ মিমি।

## মহাত্মা গান্ধী সিরিজ
মহাত্মা গান্ধী সিরিজের ১০০ টাকার ব্যাংকটি নোট ১৫৭×৭৩ মিমি নীল-সবুজ রঙের, বিপরীত দিকে মহাত্মা গান্ধীর প্রতিকৃতিতে ভারতীয় রিজার্ভ ব্যাংক গভর্নরের স্বাক্ষরযুক্ত রয়েছে। মুদ্রা শনাক্ত করতে দৃষ্টি প্রতিদ্বন্দ্বিদের সহায়তা করার জন্য এটিতে ব্রেইল বৈশিষ্ট্য রয়েছে। বিপরীত দিকে গোয়েচা লা এর একটি দৃশ্য দেখায়।

### নিরাপত্তা বৈশিষ্ট্য
১০০ টাকার ব্যাংক নোটে যে সকল সুরক্ষা বৈশিষ্ট্যগুলি অন্তর্ভুক্ত আছে;
* একটি জানালাযুক্ত সুরক্ষা থ্রেড যাতে 'भारत' (দেবনাগরী লিপিতে ভারত) এবং 'RBI' পর্যায়ক্রমে রয়েছে।
* মহাত্মা গান্ধীর প্রতিকৃতির ডান পাশে পাশে উল্লম্ব ব্যান্ডের নোটের মানের প্রচ্ছন্ন চিত্র।
* মহাত্মা গান্ধীর জলছবি যা মূল প্রতিকৃতির মিরর চিত্র।
* নোটের নম্বর প্যানেল এম্বেডড ফ্লোরোসেন্ট ফাইবার এবং অপটিকভাবে পরিবর্তনশীল কালিতে মুদ্রিত হয়।
* ২০০৫ সাল থেকে অতিরিক্ত সুরক্ষা বৈশিষ্ট্য যেমন মেশিনরিডেবল সুরক্ষা থ্রেড, ইলেক্ট্রোটাইপ জলছাপ এবং মুদ্রণের বছর ব্যাংক নোটে উপস্থিত থাকে।

## ভাষা
অন্যান্য ভারতীয় টাকার নোটের মতো,  ১০০ টাকার নোটের পরিমাণ (মূল্য) ১৭টি ভাষায় লেখা আছে। নোটের পিছনে, টাকার মূল্য ইংরেজি এবং হিন্দি ভাষাতে লেখা হয়। বিপরীতটি একটি ভাষা প্যানেল যা ২২টি অষ্টম তফসিলভুক্ত ভাষার মধ্যে ১৫টি রাজ্য ভাষা নোটের তালিকা প্রদর্শন করে । ভাষা বর্ণানুক্রমিকভাবে প্রদর্শিত হয়। প্যানেলের অন্তর্ভুক্ত ভাষাগুলি হল - অসমীয়া, বাংলা, গুজরাতি, কন্নড়, কাশ্মীরি, কঙ্কনি, মালয়ালম, মারাঠি, নেপালী, ওড়িয়া, পাঞ্জাবি, সংস্কৃত, তামিল, তেলুগু এবং উর্দু।

## তথ্যসূত্র

বিষয়শ্রেণী:ভারতীয় টাকার নোট
মাহবুবুল এ খালিদ

**মাহবুবুল এ খালিদ** (জন্ম ১৯৬৭) একজন বাংলাদেশী কবি, গীতিকার ও সুরকার। 

## জন্ম ও পড়াশুনা
তার জন্ম ১৯৬৭ সালে টাঙ্গাইল জেলায়। তিনি ১৯৮২ সালে এসএসসি এবং ১৯৮৪ সালে এইচএসসি পাশ করেন। তিনি ১৯৮৭ সালে দেশের একটি স্বনামধন‌্য সরকারি বিশ্ববিদ‌্যালয় থেকে স্নাতক এবং ১৯৮৮ সালে স্নাতকোত্তর ডিগ্রি লাভ করেন।

## গানসমুহ
২০০৯ সালে তার লেখালেখির সূচনা ঘটে। চারপাশের ঘটে যাওয়া নানান ঘটনা ও বিষয় তাকে নাড়া দেয় দারুণভাবে। সেসব বিষয়ই তিনি ফুটিয়ে তোলেন তার লেখনির মাধ‌্যমে। গভীর জীবনবোধের ছবি পাওয়া যায় তার লেখা কবিতা ও গানে। তার লেখা গানে সুরারোপ করেছেন আহমেদ ইমতিয়াজ বুলবুল  , ইবরার টিপু, ইমন সাহা  , কিশোর দাশ, আতিকুর রহমান রোমানসহ অনেক স্বনামধন‌্য সুরকার। তার গানে কণ্ঠ দিয়েছেন সুবীর নন্দী  , সামিনা চৌধুরী  , দিনাত জাহান মুন্নি  , ইমরান মাহমুদুল  , দিলশাদ নাহার কনা  , সালমা আক্তার রাজীব হোসেন   কোনাল সহ জনপ্রিয় সব শিল্পী।মাহবুবুল এ খালিদের লেখা ৫ শতাধিক গানের রেকর্ড হয়েছে  । তার গানের বিষয়বস্তুর মধ্যে রয়েছে জন সচেতনতা  , মৈত্রী, বাউল সংগীত, ব্র্যান্ড সংগীত, শিশুতোষ গান, বিদায় সংগীত, উৎসব  , লোকগীতি, গণসংগীত, হামদ-নাত, উদ্দীপনা সংগীত, হাসির গান, কাল্পনিক, প্রকৃতি, স্মৃতিকথা, দেশাত্ববোধক, উপলব্ধি, দার্শনিক, প্রার্থনা সংগীত  , বাস্তবতা, ধর্মীয়  , শ্রদ্ধা সংগীত, রোমান্টিক, আধ্যাত্মিক ভালোবাসা, ক্রীড়া  , অভিমান, রূপক, বিরহ ইত্যাদি । অংসখ্য বিষয়-বৈচিত্রে ভরপুর তার গানের খাতা। তার গানের কথায় একাধারে থাকে কোনো বার্তা।

## সুর ও সংগীত
কবিতা ও গান লেখার পাশাপাশি নিজের লেখা গানে সুরারোপও করেন মাহবুবুল এ খালিদ। এখন পর্যন্ত তিন শতাধিক গানে সুর করেছেন।
## তথ‌্যসূত্র

বিষয়শ্রেণী:বাংলাদেশী সুরকার
বিষয়শ্রেণী:বাংলাদেশী গীতিকার
বিষয়শ্রেণী:জীবিত ব্যক্তি
বিষয়শ্রেণী:১৯৬৭-এ জন্ম
বিষয়শ্রেণী:টাঙ্গাইল জেলার ব্যক্তি
২২শ শতাব্দী

**[[২১শ শতাব্দী]]** এর পরবর্তী শতাব্দী হলো  ২২শ শতাব্দী৷ এটা শুরু হবে ১ জানুয়ারি ,২১০১ সালে,  এবং শেষ হবে ৩১ ডিসেম্বর ,২২০০ সালে৷

## প্রযুক্তিগত পূর্বাভাস
* ২৯ ফেব্রুয়ারি ২০১২ তারিখে থ্রোণবিরী, দক্ষিণ গ্লৌচেস্টারশায়ার, ইংল্যান্ডের ডলারের নিরাপত্তা ও স্থাপত্য ২০৯২ এবং ২১০১ সালের মধ্যে পূর্ণ নির্ধারণ করা হবে৷ 
* ডিশকোভারি চ্যানেল ডকুমেন্টারি অনুযায়ী, *[[এক্সট্রেম ইঞ্জিনিয়ারিং]]*, জাপানি প্রস্তাবিত শিমিজু মেগা-সিটি পিরামিড ২১১০ সালেই সম্পূর্ণ হতে পারে।
* স্ট্যানফোর্ড ইউনিভার্সিটির শুরুতে কৃত্রিম বুদ্ধিমত্তা (এআই ০০১) এ একশত বছর অধ্যয়ন করা হবে।
* চেরোবিবন নতুন নিরাপদ কনফিগারেশনের জন্য ২১১০ সালে ডিজাইন লাইফটাইম শেষ৷ 
* ২২শ শতাব্দীতে কল্পিত কার্টুন ডোরেমনের মতো আবেগপ্রবণ রোবট তৈরি করা হতে পারে৷ 

## সামাজিক পূর্বাভাস
* জাতিসংঘের জনসংখ্যা ব্যুরো অনুযায়ী, ২২০০ সালে জীবন প্রত্যাশা উন্নত দেশগুলির জন্য প্রায় ১০০ বছর থাকবে এবং বিশ্বের জনসংখ্যা প্রায় ১১ বিলিয়ন হবে৷  তবে, জাতিসংঘ সতর্ক করেছে যে ভবিষ্যতে ভবিষ্যতের জীবন সম্প্রসারণ ও আবিষ্কারের ক্ষেত্রে কোনও পরিবর্তন এবং অগ্রগতি দ্বারা এই অনুমানগুলি বাতিল করা যেতে পারে, পাশাপাশি ভবিষ্যতে জন্মদণ্ডে পরিবর্তনগুলিও পরিবর্তন করা যায়৷ 
## জলবায়ু পরিবর্তন
* ২১০০ সালে, ১২% (১,২৫০) পাখি প্রজাতির  বিলুপ্তি  শুরু হবে যা  ২১শ শতাব্দী  থেকে আশা করা যাচ্ছিল৷  

## তথ্যসূত্র
বি. সরোজা দেবী

**বি. সরোজা দেবী** (জন্মঃ ১৯৩৮) ভারতের একজন চলচ্চিত্র অভিনেত্রী ছিলেন যিনি মূলত তামিল, তেলুগু এবং কন্নড় চলচ্চিত্রে অভিনয় করতেন, এছাড়াও তিনি গুটিকয়েক হিন্দি চলচ্চিত্রেও কাজ করেছেন। ছয় দশকে তিনি প্রায় ২০০ চলচ্চিত্রে অভিনয় করেছেন। তামিল ভাষায় তাকে *কান্নাড়াতু পাইংগিলি* (কন্নড়ী তোতা) বলা হতো।
## তথ্যসূত্র

## বহিঃসংযোগ
* 

]]

বিষয়শ্রেণী:১৯৩৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:২০শ শতাব্দীর ভারতীয় অভিনেত্রী
বিষয়শ্রেণী:২১শ শতাব্দীর ভারতীয় অভিনেত্রী
বিষয়শ্রেণী:কন্নড় চলচ্চিত্র অভিনেত্রী
বিষয়শ্রেণী:তামিল চলচ্চিত্র অভিনেত্রী
বিষয়শ্রেণী:তেলুগু চলচ্চিত্র অভিনেত্রী
বিষয়শ্রেণী:হিন্দি চলচ্চিত্র অভিনেত্রী
বিষয়শ্রেণী:ভারতীয় চলচ্চিত্র অভিনেত্রী
বিষয়শ্রেণী:বেঙ্গালুরুর অভিনেত্রী
বিষয়শ্রেণী:শিল্পকলায় পদ্মভূষণ প্রাপক
বিষয়শ্রেণী:শিল্পকলায় পদ্মশ্রী প্রাপক
বিষয়শ্রেণী:কালাইমামানি পুরস্কার প্রাপক
বিষয়শ্রেণী:কন্নড় ব্যক্তি
জোসেফ প্লাতো

**জোসেফ অঁতোয়ান ফের্দিনঁ প্লাতো** (, ১৪ অক্টোবর ১৮০১ – ১৫ সেপ্টেম্বর ১৮৮৩) একজন বেলজীয় পদার্থবিজ্ঞানী ও গণিতবিদ ছিলেন।

প্লাতো অক্ষিপটের (রেটিনা) উপরে আলোর পশ্চাৎ-প্রতিক্রিয়ার উপর মৌলিক গবেষণা সম্পন্ন করেন। তিনি চলমান চিত্রের দৃষ্টিবিভ্রম প্রদর্শনকারী প্রথম কয়েকজন বিজ্ঞানীদের একজন (মতান্তরে প্রথম বিজ্ঞানী) ছিলেন। তিনি এ ব্যাপারে একটি ডক্টরেট অভিসন্দর্ভ রচনা করেন। এ কাজে তিনি একে অপরের বিপরীত দিকে ঘূর্ণায়মান দুইটি চাকতি ব্যবহার করেন। একটি চাকতিতে পরপর অঙ্কিত অনেকগুলি ছবি ছিল, যেগুলির প্রতিটি পূর্ববর্তীটির তুলনায় সামান্য ভিন্ন ছিল এবং অত্যন্ত ক্ষুদ্র চলন নির্দেশ করত। অন্য চাকতিটিতে নির্দিষ্ট দৈর্ঘ্য পরপর নিয়মিতভাবে ছিদ্র করা ছিল। এই যন্ত্রটিতেই সম্ভবত প্রথম পর্দাতে কোনও কিছুর প্রাণবন্ত চলন মসৃণভাবে দর্শককে দেখানো সম্ভব হয়। সেই হিসেবে এটি আধুনিক চলচ্চিত্র প্রযুক্তির আদিপুরুষ। এ কারণে প্লাতোকে "চলচ্চিত্রের জনক" আখ্যা দেওয়া হয়ে। প্লাতো ১৮২৯ সালে এই যন্ত্র নির্মাণ করেন। পরে ফ্রান্সের কিছু ব্যবসা প্রতিষ্ঠান এগুলি বাজারজাত করা শুরু করে ও এর নাম দেয় ফেনাকিস্তিস্কোপ (phenakistiscope)। ফেনাকিস্তিস্কোপ কথাটি লাতিন থেকে নেওয়া, এর অর্থ "চোখকে ধোঁকা দেওয়া"।

তবে প্লাতোর সবচেয়ে গুরুত্বপূর্ণ বৈজ্ঞানিক অবদান ছিল পৃষ্ঠতল টান নামক ভৌত ঘটনাটির আবিষ্কার।

## তথ্যসূত্র

বিষয়শ্রেণী:বেলজীয় পদার্থবিজ্ঞানী
বিষয়শ্রেণী:১৮০১-এ জন্ম
বিষয়শ্রেণী:১৮৮৩-এ মৃত্যু
বিষয়শ্রেণী:প্রবাহী গতিবিজ্ঞানী
বিষয়শ্রেণী:রয়্যাল নেদারল্যান্ডস কলা ও বিজ্ঞান একাডেমির সদস্য
বিষয়শ্রেণী:রয়েল সোসাইটির বিদেশি সদস্য
মেশিন (২০১৭-এর চলচ্চিত্র)

**মেশিন** একটি ২০১৭ সালের ভারতীয় হিন্দি রোমান্টিক থ্রিলার চলচ্চিত্র, চলচ্চিত্রটি আব্বাস-মস্তান দ্বারা পরিচালিত। ছবিটিতে অভিনয় করেছেন মুস্তাফা বর্মোওয়ালা ও কিয়ারা আডবাণী । চলচ্চিত্রটি প্রযোজনা করেছেন জয়ন্তিলাল গাদা ( পেন ), হরেশ প্যাটেলের (খ্রি ফিল্মস), প্রণয় চকশি, আব্বাস মস্তান ফিল্মস প্রোডাকশন্স এবং ধবল জয়ন্তিলাল গাদা।  চলচ্চিত্রটি ১৭ই মার্চ ২০১৭ এ মুক্তি পেয়েছে। চলচ্চিত্রটি জর্জিয়াতে ব্যাপকভাবে শ্যুট করা হয়েছিল। 

## কাহিনী

মেশিনে রেসিং উত্সাহীদের গল্পটি চিত্রিত করা হয়েছে সারাহ ( কিয়ারা আডবাণী ), খুব ধনী ব্যবসায়ী বলরাজ থাপারের মেয়ে ( রনিত রায়)), এবং রণশ (মোস্তফা বার্মাওয়ালা), যারা পরিস্থিতির কারণে একে অপরের সাথে দেখা করে। গাড়ি রেস ইভেন্টে সারা রানশকে মারধর করে, সারা পরে রণশকে খুঁজে পায়। তাদের বন্ধন আরও দৃঢ় হওয়ার সাথে সাথে তারা শেষ পর্যন্ত প্রেমে পড়ে যায়। সারার বন্ধু / গোপন প্রেমী আদিত্য (শান শঙ্কর) এর দুর্ঘটনাজনিত মৃত্যুর পরে তারা বিয়ে করেন। তবে র‌্যাশ সারা কে প্রতারণা করে এবং তার অর্থ ও সম্পত্তির জন্য তাকে একটি পাহাড় থেকে ফেলে দিয়ে হত্যা করার চেষ্টা করে। অবশেষে তিনি আদিত্যের যমজ ভাই রাজ (শান শঙ্কর), যিনি ভারতীয় সেনাবাহিনীর কমান্ডো, তাকে রক্ষা করেছিলেন। সারা ও রাজ তার হত্যার সঠিক কারণ জানতে পারে যখন তারা জানতে পারে যে রণশ কারও নির্দেশে এই সমস্ত করছিল এবং অন্য ধনী ব্যবসায়ীের মেয়েকে ছলনা করছে। তারা তাকে খুঁজে বেড়ায় এবং দেখতে পায় যে তার বাবা খুব সংঘাতযুক্ত কারণে এই সমস্ত পরিকল্পনা করেছিলেন। সে সারা নয় ' এর জৈবিক পিতা এবং বংশের জৈবিক পিতা। তারা জানতে পারে যে তিনি তার ধন-সম্পদের জন্য তাকে কেবল নিজের কন্যা হিসাবে বড় করেছেন। এমনকি দুর্ঘটনার মতো পরিকল্পনা করে সারার বাবা-মা’কে মেরে ফেলেছে। যখন তাকে গুলি করার জন্য সে তার বন্দুক টানতে চলেছিল, তখন সারা তাকে গুলি করে হত্যা করে এবং যে অর্থ লুট করেছিল তার অর্থ দিয়ে তাকে জীবন্ত জ্বালিয়ে দেয়। তারা উভয়ই শেষ পর্যন্ত রণশের কাছ থেকে প্রতিশোধ নেওয়ার চেষ্টা করে। সারা জানায় যে তিনি তার সাথে গভীর ভালবাসা করছেন। রণশ তার মনে যা কিছু ফিট করে, যা কিছু নির্দেশনা দিয়েছিল, সে কখনও তার প্রতি তার ভালবাসা বুঝতে পারেনি এবং তাকে হত্যার চেষ্টা করে না এর পরে, যখন রণশ বুঝতে পারে, সে এগিয়ে আসে, রাজ রণসের পাশে থাকা বন্দুকটি দেখে এবং সারার সুরক্ষার জন্য একটি ছুরি নিক্ষেপ করে, এবং রণশ বুঝতে পারে যে সে আসলে কী। সে বুঝতে পারে যে তার নিজের মস্তিষ্ক এবং হৃদয় রয়েছে। শেষে, র‌্যাশ বুঝতে পারে যে সে সত্যিই সারার প্রেমে আছে, এবং মারা যায়।

## অভিনয়

* মোস্তফা বার্মাওয়াল্লা - রণশ থাপার
* কিয়ারা আডবাণী - সারা ঠাপর
* শান শঙ্কর - আদিত্য / রাজ (যমজ ভাই)
* রনিত রায় - বলরাজ থাপার

## তথ্যসূত্র

বিষয়শ্রেণী:ভারতীয় প্রণয়ধর্মী রোমাঞ্চকর চলচ্চিত্র
বিষয়শ্রেণী:২০১৭-এর চলচ্চিত্র
বিষয়শ্রেণী:ভারতীয় চলচ্চিত্র
বিষয়শ্রেণী:২০১০-এর দশকের হিন্দি ভাষার চলচ্চিত্র
বিষয়শ্রেণী:২০১০-এর দশকের ভারতীয় চলচ্চিত্র
এলো রেটিং পদ্ধতি

দাবার সর্বোচ্চ সংস্থা 'ফিদে' (Fédération Internationale des Échecs - FIDE) রেটিং এর জন্য এলো ELO (আরপদ এমরিক এলো (Arpad Emrick Elo; জন্ম: ২৫ আগস্ট, ১৯০৩ এবং মৃত্যু: ৫ নভেম্বর, ১৯৯২। অস্ট্রো-হাঙ্গেরীয় সাম্রাজ্যের এজিহাজাস্কেসজো এলাকায় জন্মগ্রহণকারী পদার্থবিদ্যার বিশিষ্ট অধ্যাপক ও দাবাড়ু। জন্মকালীন সময়ে তার নাম ছিল এলো আরপদ ইম্রে। দাবা খেলায় অণুসৃত এলো রেটিং পদ্ধতির স্রষ্টা হিসেবে পরিচিত হয়ে আছেন তিনি।) পদ্ধতি অনুসরণ করে। এই রেটিং অনুসারে কোনো দাবাড়ুর রেটিং ২২০০ পয়েন্টের বেশি হলে তাকে ক্যান্ডিডেট মাস্টার (CM) বলা হয়।

যখন কোনো দাবাড়ুর রেটিং ২৩০০ বা এর বেশি হয়ে যায়, তখন তাকে ফিদে মাস্টার (FM) খেতাব দেয়া হয়।

এরপর থেকে খেতাব পাওয়াটা একটু জটিল হতে থাকে। আগে শুধু রেটিং পয়েন্টের ভিত্তিতেই একজন দাবাড়ু ক্যান্ডিডেট মাস্টার বা ফিদে মাস্টার খেতাব পেলেও এর পরের খেতাব, অর্থাৎ ইন্টারন্যাশনাল মাস্টার (IM) এর জন্য তাকে নর্ম (norm) লাভ করতে হয়। মোটামুটিভাবে নর্ম হল একটি টুর্নামেন্টের সেরা পারফর্মেন্স। প্রত্যেকটি টুর্নামেন্টে একজন দাবাড়ুর একটি পারফর্মেন্স রেটিং থাকে। শুধু এই টুর্নামেন্টে তিনি কত রেটিংধারী দাবাড়ুর মত খেলেছেন, সেটিকেই বলা হয় পারফর্মেন্স রেটিং। ইন্টারন্যাশনাল মাস্টার এর খেতাব অর্জন করতে হলে IM এবং গ্র‍্যান্ডমাস্টাররা আছেন এমন টুর্নামেন্টে মোট তিনটি নর্ম লাভ করতে হয়। তৃতীয় নর্ম অর্জন করার পরে তাকে আনুষ্ঠানিকভাবে ইন্টারন্যাশনাল মাস্টার খেতাব দেয়া হয়। সাধারণত ২৪০০-২৫০০ রেটিংধারীরা IM খেতাব পেয়ে থাকেন। তবে এর কিছু ব্যত্যয় ঘটে থাকে। যেমন ২৫০০ রেটিং পার করে গেছেন অথচ গ্র‍্যান্ডমাস্টার হননি এমন ইন্টারন্যাশনাল মাস্টার আছেন। আবার অনেক সময় কোনো টুর্নামেন্টে বিশেষভাবে ভালো করলে (যেমন বিশ্ব জুনিয়র চ্যাম্পিয়নশিপে রানার আপ হলে) তাকে সরাসরি ইন্টারন্যাশনাল মাস্টারের খেতাব দিয়ে দেয়া হয়।
মাত্র ১০ বছর ১০ মাস ১৯ দিন বয়সে সর্বকনিষ্ঠ IM এর খেতাব লাভ করেন ভারতের (বর্তমানে গ্র‍্যান্ডমাস্টার) প্রজ্ঞানন্দ রমেশবাবু।

দাবার সর্বশেষ এবং সর্বোচ্চ আনুষ্ঠানিক খেতাব হল গ্র‍্যান্ডমাস্টার (GM) ২৫০০ এর বেশি রেটিং এবং এর সাথে অন্যান্য গ্র‍্যান্ডমাস্টার আছেন এমন বিভিন্ন টুর্নামেন্টে তিনটি নর্ম লাভ করলে তাকে গ্র‍্যান্ডমাস্টার খেতাব দেয়া হয়। এটি একজন দাবাড়ুর জন্য সর্বোচ্চ সাধারণ খেতাব।
এটির অবশ্য কিছু বাড়তি অনানুষ্ঠানিক খেতাব রয়েছে। যেমন ২৭০০ এর বেশি রেটিং হলে তাদের সুপার গ্র‍্যান্ডমাস্টার বলা হয়। এ বছরের মার্চ পর্যন্ত হিসাব অনুযায়ী বিশ্বে গ্র‍্যান্ডমাস্টারের সংখ্যা ১৬১২. ঠিক ১২ বছর ৭ মাস বয়সে সর্বকনিষ্ঠ দাবাড়ু হিসেবে গ্র‍্যান্ডমাস্টার খেতাব লাভ করেন রাশিয়ান গ্র‍্যান্ডমাস্টার সার্গেই কারইয়াকিন।
বাংলাদেশে ৫ জন গ্র‍্যান্ডমাস্টার, ২ জন আন্তর্জাতিক মাস্টার, ১২ জন ফিদে মাস্টার, ৯ জন ক্যান্ডিডেট মাস্টার, ১ জন নারী আন্তর্জাতিক মাস্টার, ৪ জন নারী ফিদে মাস্টার এবং ১ জন নারী ক্যান্ডিডেট মাস্টার আছেন।

## ELO রেটিং পদ্ধতি ১৯৭৮
রেটিং পরিসর এবং পদবি বা মূল্যায়িত মর্যাদা
* ২৭০০ বা এর উর্দ্ধে সুপার গ্রান্ডমাস্টার
* ২৫০০-২৭০০ গ্রান্ডমাস্টার (জিএম)
* ২৪০০-২৫০০ আন্তর্জাতিক মাস্টার (আইএম)
* ২৩০০-২৪০০ ফিদে মাস্টার (এফএম)
* ২২০০-২৩০০ ফিদে ক্যান্ডিডেট মাস্টার (সিএম)
* ২০০০-২২০০ ক্যান্ডিডেট মাস্টার
* ১৮০০-২০০০ এ শ্রেণী
* ১৬০০-১৮০০ বি শ্রেণী
* ১৪০০-১৬০০ সি শ্রেণী
* ১২০০-১৪০০ ডি শ্রেণী
* ১২০০ এর কম শিক্ষানবিস

বিষয়শ্রেণী:ক্রীড়া রেকর্ড ও পরিসংখ্যান
ইয়ুজমোডউইকি

**ইয়ুজমোডউইকি** পার্ল প্রোগ্রামিং ভাষায় লিখিত একটি উইকি ইঞ্জিন। এটি গ্নু জেনারেল পাবলিক লাইসেন্স আওতায় লাইসেন্সকৃত। ইয়ুজমোডউইকির পৃষ্ঠাগুলি সাধারণ কোন ফাইলে সংরক্ষণ করা হয়, কোনও সম্পর্কিত ডাটাবেসে নয়।

## ইতিহাস
ক্লিফোর্ড অ্যাডামসের ইয়ুজমোডউইকি ভিত্তি ছিলো মারকাস ডেনকারের আতিসউইকির কোডের উপর ভিত্তি করে।  আতিসউইকির ভিত্তি ছিল পিটার মেরেলের সিভিউইকির উপর ভিত্তি করে। সিভিউইকি হল উইকিবেসের উপর ভিত্তি করে প্রথম গ্নু লাইসেন্সকৃত উইকি, যেটা ছিলো ওয়ার্ড কানিংহামের মূল উইকিউইকিওয়েবের উইকি ইঞ্জিন।

ইয়ুজমোডউইকির প্রথম ইনস্টলেশনটি ছিলো অ্যাডামসের ইউজমোড.কম উইকিতে, যা ছিলো *ইয়ুজ* নেট *মোডা* রেশন প্রজেক্টের (ইয়ুজমড) ভিত্তি যা ১১ই অক্টোবর, ১৯৯৯ সাল থেকে আতিস উইকিতে চলছে। দ্বিতীয় উইকি হিসেবে ইয়ুজমোডউইকি ব্যবহার করা উইকি হল অ্যাডামস এবং সুনির শাহ দ্বারা নির্মিত মিটবলউইকি, যা অনলাইন সম্প্রদায়ের প্রতি নিবেদিত করা হয়, যেটি ২৪ই এপ্রিল, ২০০০ সালে ইউজমোড.কম ওয়েবসাইটে ইনস্টল করা হয়েছিলো। পরে ইয়ুজমোডউইকি নুপিডিয়ায় ব্যবহৃত হয়েছিল। 

১৫ই জানুয়ারী, ২০০১ থেকে ২০০২ সালের শুরুর দিকে ইয়ুজমোডউইকিও ইংরেজি উইকিপিডিয়া চালাতে ব্যবহৃত হত। পরে সকল ভাষার উইকিপিডিয়া মিডিয়া উইকিতে স্থানান্তরিত করা হয়েছিলো।

উইকিউইকিওয়েবের সমগোত্রীয় উইকি দ্যা অ্যাডজাঙ্কট, যা জুলাই ২০০৫ সালে শুরু হয়েছিল, সেটিও ইয়ুজমোডউইকিতে চলছিলো।

ফেস্টিনিগ রেলওয়ে হেরিটেজ গ্রুপের ওয়েবমাস্টার পিটার হ্যারিসন, গ্রুপের উইকি চালানোর জন্য ইয়ুজমোড ব্যবহার করেছিলেন, এই উইকি চালানোর সময় যার কোন নাম ছিল না এবং যেটা মূলত "হেরিটেজ গ্রুপ উইকি" নামে পরিচিত ছিল। ২০০৬ সালে, হ্যারিসন সাইটটি চালানোর জন্য খুব ভালোভাবে ইয়ুজমোড ১.০ সংশোধন করেন, যা এখন ফেস্টেপিডিয়া নামে পরিচিত। পরিবর্তিত সংস্করণটি ফেস্টউইকি নামে পরিচিত, এবং ইংরেজি উইকিপিডিয়ায় ব্যবহৃত মিডিয়াউইকির বেশিরভাগ এক্সটেনশনের উপস্থাপন এবং কার্যকারিতার দিক থেকে উভয়ের মিল ছিল। সাইটটি ২০১০ পর্যন্ত মিডিয়াউইকি ১.১৬.০ তে স্থানান্তরিত হওয়ার পূর্ব পর্যন্ত ফেস্টউইকি ব্যবহার করেছিল। 

উইকিপিডিয়ার উইকিগুলির প্রাথমিক সংস্করণগুলিতে ক্যামেলকেসের ব্যবহার বাদ দিয়ে দ্বিতীয় বন্ধনী "[" এর ধারণা প্রচলন করেন অ্যাডামস, এই ধারণা এবং সফ্টওয়্যার কোডিংয়ের অবদানের জন্য তাকে সম্মানিত করা হয়।

== ইয়ুজ মোড উইকির সংস্করণ ==


== আরও দেখুন ==
* [উইকি ইঞ্জিনগুলির তালিকা

## তথ্যসূত্র

## বহিঃসংযোগ
* অফিশিয়াল ওয়েবসাইট
* ইয়ুজমোডউইকির 
* ইউজমোড উইকির পরিচয় দেওয়া হচ্ছে
* কোন মুক্ত উৎসের উইকি আপনার জন্য কাজ করে?  (ONLamp.com) 

বিষয়শ্রেণী:ক্রস-প্ল্যাটফর্ম সফটওয়্যার
বিষয়শ্রেণী:মুক্ত উইকি সফটওয়্যার
বিষয়শ্রেণী:১৯৯৯-এর সফটওয়্যার
বিষয়শ্রেণী:উইকিপিডিয়ার ইতিহাস